**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2020 M. BALANDŽIO 29 D. SPRENDIMO NR. T2-93 „DĖL priešmokyklinio ugdymo grupių skaičIAus ir priešmokyklinio UGDYMO organizavimo modeliŲ SAVIVALDYBĖS ŠVIETIMO ĮSTAIGOSE 2020–2021 mokslo metams NUSTATYMO“ PAKEITIMO“**

**PROJEKTO**

1. **Projekto rengimą paskatinusios priežastys.**

Šis sprendimo projektas parengtas todėl, kad, Klaipėdos lopšelyje-darželyje „Giliukas“ atlikus pakartotinę tėvų apklausą dėl 12 val. veikiančios grupės ir nesusiformavus reikiamam vaikų skaičiui, netikslinga komplektuoti specializuotą grupę, veikiančią pagal 12 val. modelį.

**2. Parengto projekto tikslai ir uždaviniai.**

Sprendimo projekto tikslas – užtikrinti, kad nustatytas priešmokyklinio ugdymo grupių skaičius atitiktų realią 2020–2021 mokslo metų komplektavimo situaciją.

Uždavinys – pakeisti Klaipėdos miesto savivaldybės tarybos 2020 m. balandžio 29 d. sprendimą Nr. T2-93 „Dėl priešmokyklinio ugdymo grupių skaičiaus ir priešmokyklinio ugdymo organizavimo modelių savivaldybės švietimo įstaigose 2020–2021 mokslo metams nustatymo“.

**3. Kaip šiuo metu yra teisiškai reglamentuojami projekte aptarti klausimai.**

Šiuo metu galioja Klaipėdos miesto savivaldybės tarybos 2020 m. balandžio 29 d. sprendimo Nr. T2-93 „Dėl priešmokyklinio ugdymo grupių skaičiaus ir priešmokyklinio ugdymo organizavimo modelių savivaldybės švietimo įstaigose 2020–2021 mokslo metams nustatymo“ redakcija 2020 m. rugsėjo 24 d. Nr. T2- 214.

**4. Kokios numatomos naujos teisinio reglamentavimo nuostatos ir kokių rezultatų laukiama.**

Šiuo sprendimo projektu pagal patvirtintą priešmokyklinio ugdymo organizavimo modelį, Klaipėdos lopšelio-darželio „Giliukas“ 1 priešmokyklinės grupės darbo laikas keičiamas iš 12 val. į 10,5 val. Priešmokyklinio ugdymo grupių skaičius atitiks realią 2020–2021 mokslo metų komplektavimo situaciją.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių nenustatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Šiam sprendimui įgyvendinti papildomų lėšų nereikia.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Sprendimo projektą vertino Klaipėdos miesto savivaldybės administracijos specialistai ir švietimo įstaigos vadovas (į siūlymus atsižvelgta).

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą parengė Klaipėdos miesto savivaldybės administracijos Švietimo skyriaus vyriausioji specialistė Ramunė Grubliauskienė.

**10. Kiti reikalingi pagrindimai ir paaiškinimai.**

Nėra.

PRIDEDAMA.

Teisės akto išrašas, 1 lapas.

Švietimo skyriaus vedėja Laima Prižgintienė